title: 2007/824/ES: Sklep Sveta z dne 8. novembra 2007 o sklenitvi Sporazuma med Evropsko skupnostjo in Nekdanjo jugoslovansko republiko Makedonijo o poenostavitvi izdajanja vizumov

text:
               19.12.2007

               SL

               Uradni list Evropske unije

               L 334/120

         SKLEP SVETA
   z dne 8. novembra 2007
   o sklenitvi Sporazuma med Evropsko skupnostjo in Nekdanjo jugoslovansko republiko Makedonijo o poenostavitvi izdajanja vizumov
   (2007/824/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 62(2)(b)(i) in (ii) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija se je v imenu Evropske skupnosti pogajala o Sporazumu z Nekdanjo jugoslovansko republiko Makedonijo o poenostavitvi izdajanja vizumov.

               (2)

               Sporazum je bil v imenu Evropske skupnosti podpisan dne 18. septembra 2007 s pridržkom njegove morebitne poznejše sklenitve v skladu s Sklepom Sveta, sprejetega 18. septembra 2007.

               (3)

               Sporazum bi bilo treba odobriti.

               (4)

               S Sporazumom je ustanovljen Skupni odbor za upravljanje Sporazuma, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s Protokolom o stališču Združenega kraljestva in Irske ter Protokolom o vključitvi schengenskega pravnega reda v okvir Evropske unije, kakor sta priložena pogodbi o Evropski uniji in Pogodbi o ustanovitvi Evropske skupnosti, Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (6)

               V skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja –

         SKLENIL:
   Člen 1
   Sporazum med Evropsko skupnostjo in Nekdanjo jugoslovansko republiko Makedonijo o poenostavitvi izdajanja vizumov se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta da uradno obvestilo iz člena 14(1) Sporazuma (2).
   Člen 3
   Komisija, ki ji pomagajo strokovnjaki iz držav članic, zastopa Skupnost v Skupnem odboru strokovnjakov, ustanovljenem s členom 12 Sporazuma.
   Člen 4
   Stališče Skupnosti v okviru Skupnega odbora strokovnjakov glede sprejetja njegovega poslovnika v skladu s členom 12(4) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 8. novembra 2007

            Za Svet

            Predsednik

         R. PEREIRA

      (1)  Mnenje z dne 24. oktobra 2007 (še ni objavljeno v Uradnem listu).

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   IZMENJAVA PISEM
   Brussels, 18 September 2007
   Ms. Gordana Jankulovska,
   Minister of Interior of the former
   Yugoslav Republic of Macedonia.
   Dear Minister,
   We have the honour to propose that, if it is acceptable to your Government, this letter and your confirmation shall together take the place of signature of the Agreement between the European Community and the former Yugoslav Republic of Macedonia on the facilitation of the issuance of visas.
   The text of the aforementioned Agreement, herewith annexed, has been approved for signature by a decision of the Council of the European Union of today's date.
   Please accept, Minister, the assurance of our highest consideration.

      For the European Community

      Courtesy translation

   Brussels, 18 September 2007
   Dear Sirs,
   On behalf of the Government of the Republic of Macedonia I have the honour to acknowledge receipt of your letter dated 18th September 2007 regarding the signature of the Agreement between the Republic of Macedonia and the European Community on the facilitation of the issuance of visas, together with the attached text of the Agreement.
   I hereby declare that the Government of the Republic of Macedonia agrees with the provisions of the Agreement between the Republic of Macedonia and the European Community on the facilitation of the issuance of visas and considers the Agreement as being signed with this Exchange of Letters.
   However, I declare that the Republic of Macedonia does not accept the denomination used for my country in the above-referred documents, having in view that the constitutional name of my country is the Republic of Macedonia.
   Please accept, Sirs, the assurances of my highest consideration.

         Gordana Jankuloska

         Dr. Rui Carlos Pereira

      Minister of Internal Administration of the Republic of Portugal
      Council of the European Union

         Mr. Franco Frattini

      Vice-president of the European Commission

   Брисел, 18 септември 2007 година
   Почитувани Господа,
   Во името на Владата на Република Македонија имам чест да го потврдам приемот на Вашето писмо датирано на 18 септемвpи 2007 година, кое се однесува на потпишувањето на Спогодбата помеѓу Република Македониja и Европсkата Заедница за олеснување на издавањето визи, заедно со приложениот тeкст на Спогодбата.
   Изjавувам дека Владата на Република Македониjа е согласна со одредбите на Спогодбата помеѓу Република Македонија и Европската Заедница за олеснување на издавањето визи и смета дека со оваа размена на писма Спогодбата е потпишана.
   Сепак, изјавувам дека Република Македонија не ја прифаќа деноминацијата употребена за мојата земја во погоре наведените документи, имајќи предвид дека уставното име на мојата земја е Република Мakедонија.
   Пpимете ги Господа, изразите на моето највисоко почитување.

         Гордана Јанкулоска

         Г-дин Руи Карлос Переира

      Министеp за внатрешната администрација на Република
      Португалија Совет на Европската унија

         Г-дин Франко Фратини

      Потпретседател hа Европската комисија

   Brussels, 18 September 2007
   Ms. Gordana Jankulovska,
   Minister of Interior of the former
   Yuogoslav Republic of Macedonia.
   Dear Minister,
   We have the honour to acknowledge receipt of your letter of today's date.
   The European Community notes that the Exchange of Letters between the European Community and the Former Yugoslav Republic of Macedonia, which takes the place of signature of the Agreement between the European Community and the former Yugoslav Republic of Macedonia on the facilitation of the issuance of visas, has been accomplished and that this cannot be interpreted as acceptance or recognition by the European Community in whatever form or content of a denomination other than the „former Yugoslav Republic of Macedonia“.
   Please accept, Minister, the assurance of our highest consideration.

      For the European Community

   SPORAZUM
   med Evropsko skupnostjo in Nekdanjo jugoslovansko republiko Makedonijo o poenostavitvi izdajanja vizumov
   EVROPSKA SKUPNOST, v nadaljnjem besedilu „Skupnost“,
   in
   NEKDANJA JUGOSLOVANSKA REPUBLIKA MAKEDONIJA, v nadaljnjem besedilu „pogodbenici“, STA SE –
   OB UPOŠTEVANJU Sklepa Evropskega sveta, sprejetega decembra 2005, s katerim je bil Nekdanji jugoslovanski republiki Makedoniji priznan status države kandidatke,
   OB UPOŠTEVANJU Stabilizacijsko-pridružitvenega sporazuma (SPS) med Evropsko skupnostjo in Nekdanjo jugoslovansko republiko Makedonijo, ki je bil podpisan aprila 2001 in je začel veljati 1. aprila 2004 ter ki trenutno ureja odnose z Nekdanjo jugoslovansko republiko Makedonijo,
   POTRJUJOČ namen tesnega sodelovanja v okviru obstoječih struktur SPS za liberalizacijo vizumskega režima med Nekdanjo jugoslovansko republiko Makedonijo in Evropsko unijo v skladu s sklepi solunskega (tesaloniškega) vrha med EU in državami zahodnega Balkana, ki je potekal 21. junija 2003,
   OB PRIZNAVANJU napredka, ki ga je Nekdanja jugoslovanska republika Makedonija dosegla na področju pravosodja, svobode in varnosti ter zlasti priseljevanja, vizumske politike, upravljanja meja in varnosti dokumentov,
   V ŽELJI, da kot prvi konkretni korak v smeri režima potovanj brez vizumov s poenostavitvijo izdajanja vizumov državljanom Nekdanje jugoslovanske republike Makedonije spodbujata stike med ljudmi, kar je pomemben pogoj za stabilen razvoj gospodarskih, humanitarnih, kulturnih, znanstvenih in drugih vezi,
   OB UPOŠTEVANJU, da so vsi državljani EU izvzeti iz vizumske obveznosti, kadar potujejo v Nekdanjo jugoslovansko republiko Makedonijo za obdobje do 90 dni ali so v tranzitu preko ozemlja Nekdanje jugoslovanske republike Makedonije,
   OB PRIZNAVANJU, da bi se v primeru ponovne uvedbe vizumske obveznosti za državljane EU s strani Nekdanje jugoslovanske republike Makedonije enake poenostavitve, kot so po tem sporazumu dodeljene državljanom Nekdanje jugoslovanske republike Makedonije, na podlagi vzajemnosti avtomatično uporabljale za državljane EU,
   OB PRIZNAVANJU, da poenostavitev vizumskih postopkov ne bi smela privesti do nezakonitega priseljevanja, ter ob posvečanju posebne pozornosti varnosti in ponovnemu sprejemu,
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki sta priložena Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Združeno kraljestvo in Irsko,
   OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Kraljevino Dansko –
   DOGOVORILI O NASLEDNJEM:
   Člen 1
   Namen in področje uporabe
   1.   Namen tega sporazuma je poenostaviti izdajanje vizumov za načrtovano bivanje za največ 90 dni v obdobju 180 dni za državljane Nekdanje jugoslovanske republike Makedonije.
   2.   V primeru ponovne uvedbe vizumske obveznosti za državljane EU ali nekatere kategorije državljanov EU s strani Nekdanje jugoslovanske republike Makedonije se enake poenostavitve, kot so po tem sporazumu dodeljene državljanom Nekdanje jugoslovanske republike Makedonije, na podlagi vzajemnosti avtomatično uporabljajo za zadevne državljane EU.
   Člen 2
   Splošna določba
   1.   Poenostavitve vizumskih postopkov, določene v tem sporazumu, se za državljane Nekdanje jugoslovanske republike Makedonije uporabljajo samo, če ti niso izvzeti iz vizumske obveznosti z zakoni in drugimi predpisi Skupnosti ali držav članic, s tem sporazumom ali z drugimi mednarodnimi sporazumi.
   2.   Nacionalno pravo Nekdanje jugoslovanske republike Makedonije, držav članic ali Skupnosti se uporablja za zadeve, ki jih določbe tega sporazuma ne zajemajo, kot na primer za zavrnitev izdaje vizuma, za priznanje potnih listin, za dokazila o zadostnih sredstvih za preživljanje, za zavrnitev vstopa ter za ukrepe izgona.
   Člen 3
   Opredelitev pojmov
   V tem sporazumu:

               (a)

               „država članica“ pomeni vsako državo članico Evropske unije z izjemo Kraljevine Danske, Republike Irske in Združenega kraljestva;

               (b)

               „državljan Evropske unije“ pomeni državljana države članice, kakor je opredeljena v točki (a);

               (c)

               „državljan Nekdanje jugoslovanske republike Makedonije“ pomeni vsako osebo, ki ima državljanstvo Nekdanje jugoslovanske republike Makedonije;

               (d)

               „vizum“ pomeni dovoljenje, ki ga izda, ali odločitev, ki jo sprejme država članica, potrebno za:

                           —

                           vstop zaradi načrtovanega bivanja do skupaj največ 90 dni v tej državi članici ali v več državah članicah,

                           —

                           vstop zaradi tranzita preko ozemlja te države članice ali več držav članic;

               (e)

               „oseba, ki zakonito prebiva“ pomeni državljana Nekdanje jugoslovanske republike Makedonije, ki ima dovoljenje oziroma je upravičen do bivanja nad 90 dni na ozemlju države članice na podlagi zakonodaje Skupnosti ali nacionalne zakonodaje.

         Člen 4
   Dokumentarna dokazila o namenu potovanja
   1.   Za utemeljitev namena potovanja v drugo pogodbenico za spodaj navedene kategorije državljanov Nekdanje jugoslovanske republike Makedonije zadostujejo naslednji dokumenti:

               (a)

               za učence, dijake in študente, podiplomske študente in spremljajoče učitelje, ki potujejo zaradi študija ali strokovnega izobraževanja, tudi v okviru programov izmenjav in drugih izobraževalnih ali šolskih dejavnosti:

                           —

                           pisna prošnja ali potrdilo o vpisu univerze, visoke šole ali šole, ki vabi, ali študentske izkaznice ali potrdila o tečajih, ki jih bo oseba obiskovala;

               (b)

               za udeležence znanstvenih, raziskovalnih, kulturnih in umetniških dejavnosti, vključno z univerzitetnimi in drugimi programi izmenjav:

                           —

                           pisna prošnja organizacije, ki vabi, za udeležbo pri teh dejavnostih;

               (c)

               za predstavnike organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav:

                           —

                           pisna prošnja, ki jo izda organizacija, ki vabi, potrditev, da oseba zastopa organizacijo civilne družbe, in potrdilo ustreznega registra o ustanovitvi take organizacije, ki ga izda državni organ v skladu z nacionalno zakonodajo;

               (d)

               za novinarje:

                           —

                           potrdilo ali drug dokument, ki ga izda strokovna organizacija in dokazuje, da je zadevna oseba kvalificiran novinar, ter dokument, ki ga izda njegov delodajalec in navaja, da je namen potovanja opravljanje novinarskega dela;

               (e)

               za udeležence mednarodnih športnih prireditev in osebe, ki jih spremljajo v strokovni ekipi:

                           —

                           pisna prošnja organizacije, ki vabi: pristojnih organov, državnih športnih zvez ali nacionalnih olimpijskih komitejev držav članic;

               (f)

               za poslovneže in predstavnike poslovnih organizacij:

                           —

                           pisna prošnja subjekta, ki vabi: pravne osebe ali gospodarske družbe, urada ali podružnice take pravne osebe ali gospodarske družbe ali pa državnih ali lokalnih organov držav članic ali organizacijskih odborov trgovinskih in industrijskih sejmov, konferenc in simpozijev, ki potekajo na ozemljih držav članic;

               (g)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                           —

                           pisna prošnja organizacije, ki vabi, ki potrjuje, da zadevna oseba sodeluje na prireditvi;

               (h)

               za udeležence uradnih programov izmenjav, ki jih organizirajo pobratena mesta:

                           —

                           pisna prošnja vodij uprave/županov teh mest;

               (i)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Nekdanji jugoslovanski republiki Makedoniji:

                           —

                           pisna prošnja združenja prevoznikov Nekdanje jugoslovanske republike Makedonije za mednarodni cestni prevoz z navedbo namena, trajanja in pogostosti potovanj;

               (j)

               za člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic:

                           —

                           pisna prošnja pristojne železniške družbe Nekdanje jugoslovanske republike Makedonije z navedbo namena, trajanja in pogostosti potovanj;

               (k)

               za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke na obisku pri državljanih Nekdanje jugoslovanske republike Makedonije, ki zakonito prebivajo na ozemlju držav članic:

                           —

                           pisna prošnja osebe, ki vabi;

               (l)

               za predstavnike verskih skupnosti:

                           —

                           pisna prošnja verske skupnosti, registrirane v Nekdanji jugoslovanski republiki Makedoniji, z navedbo namena, trajanja in pogostosti potovanj;

               (m)

               za osebe, ki so na obisku zaradi zdravljenja, in osebe, ki jih morajo spremljati:

                           —

                           uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja;

               (n)

               za osebe, ki so na obisku zaradi pogrebnih slovesnosti:

                           —

                           uradni dokument, ki potrjuje smrt, ter potrdilo o družinskem ali drugem razmerju med prosilcem in pokopanim;

               (o)

               za člane uradnih delegacij, ki na podlagi uradnega povabila, naslovljenega na Nekdanjo jugoslovansko republiko Makedonijo, sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije:

                           —

                           pismo organa Nekdanje jugoslovanske republike Makedonije, ki potrjuje, da je prosilec član delegacije tega organa in potuje v drugo pogodbenico z namenom sodelovanja na zgoraj navedenih prireditvah; dopisu je priložena kopija uradnega povabila;

               (p)

               za osebe, ki potujejo iz turističnih razlogov:

                           —

                           potrdilo ali dokaz o plačilu, ki ga izda potovalna agencija ali organizator potovanja, akreditiran(a) s strani države članice v okviru lokalnega konzularnega sodelovanja, ki potrjuje rezervacijo organiziranega potovanja;

               (q)

               za obisk vojaških in civilnih grobov:

                           —

                           uradni dokument, ki potrjuje obstoj in ohranitev groba ter družinsko ali drugo razmerje med prosilcem in pokopanim.

         2.   Pisna prošnja iz odstavka 1 tega člena vsebuje naslednje elemente:

               (a)

               za povabljeno osebo:ime in priimek, datum rojstva, spol, državljanstvo, številka osebnega dokumenta, čas in namen potovanja, število vstopov in po potrebi ime zakonca in otrok, ki spremljajo povabljeno osebo;

               (b)

               za osebo, ki vabi – ime, priimek in naslov ali

               (c)

               za pravno osebo, gospodarsko družbo ali organizacijo, ki vabi – polni naziv in naslov ter

                           —

                           če prošnjo izda organizacija – ime in priimek ter položaj osebe, ki prošnjo podpiše,

                           —

                           če vabi pravna oseba ali gospodarska družba ali pa urad ali podružnica takšne pravne osebe ali gospodarske družbe s sedežem na ozemlju države članice – registrska številka, kakor jo zahteva nacionalno pravo zadevne države članice.

         3.   Za kategorije oseb iz odstavka 1 tega člena se vse kategorije vizumov izdajajo po poenostavljenem postopku, ne da bi se zahtevala kakršna koli druga utemeljitev, vabilo ali potrditev glede namena potovanja.
   Člen 5
   Izdajanje vizumov za večkratni vstop
   1.   Diplomatska in konzularna predstavništva držav članic izdajo vizume za večkratni vstop z veljavnostjo do pet let za naslednje kategorije oseb:

               (a)

               za člane nacionalne vlade, parlamenta, ustavnega sodišča, vrhovnega sodišča, sodnega sveta in državnega tožilstva, če s tem sporazumom niso izvzeti iz vizumske obveznosti, pri izvajanju njihovih nalog, in sicer z veljavnostjo, omejeno na njihov mandat, če je ta krajši od 5 let;

               (b)

               za stalne člane uradnih delegacij, ki na podlagi uradnega povabila, naslovljenega na Nekdanjo jugoslovansko republiko Makedonijo, redno sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije;

               (c)

               za zakonce in otroke (vključno s posvojenimi), ki so mlajši od 21 let ali vzdrževani, ter starše (vključno s skrbniki) na obisku pri državljanih Nekdanje jugoslovanske republike Makedonije, ki zakonito prebivajo na ozemlju držav članic, z veljavnostjo, omejeno na obdobje veljavnosti njihovega dovoljenja za zakonito prebivanje;

               (d)

               za poslovneže in predstavnike poslovnih organizacij, ki redno potujejo v države članice;

               (e)

               za novinarje;

               (f)

               za predstavnike verskih skupnosti, registriranih v Nekdanji jugoslovanski republiki Makedoniji, ki redno potujejo v države članice.

         2.   Diplomatska in konzularna predstavništva držav članic izdajo vizume za večkratni vstop z veljavnostjo do enega leta za naslednje kategorije oseb, pod pogojem, da so te osebe v prejšnjem letu pridobile najmanj en vizum, ga uporabljale v skladu z zakoni o vstopu in bivanju na ozemlju obiskane države ter da obstajajo razlogi za prošnjo za izdajo vizuma za večkratni vstop:

               (a)

               za študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

               (b)

               za udeležence znanstvenih, raziskovalnih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

               (c)

               za udeležence mednarodnih športnih prireditev in osebe, ki jih spremljajo v strokovni ekipi;

               (d)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice;

               (e)

               za predstavnike organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

               (f)

               za udeležence uradnih programov izmenjav, ki jih organizirajo pobratena mesta;

               (g)

               za župane in člane občinskih svetov;

               (h)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Nekdanji jugoslovanski republiki Makedoniji;

               (i)

               za člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (j)

               za osebe, ki morajo na redne obiske zaradi zdravljenja, in osebe, ki jih morajo spremljati;

               (k)

               za člane uradnih delegacij, ki na podlagi uradnega povabila, naslovljenega na Nekdanjo jugoslovansko republiko Makedonijo, redno sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije.

         3.   Diplomatska in konzularna predstavništva držav članic izdajo vizume za večkratni vstop z veljavnostjo najmanj dveh let in največ pet let za kategorije oseb iz odstavka 2 tega člena ter za druge osebe, pod pogojem, da so te osebe v prejšnjem letu uporabljale vizum za večkratni vstop v skladu z zakoni o vstopu in bivanju obiskane države ter da so razlogi za prošnjo za izdajo vizuma za večkratni vstop še vedno veljavni.
   4.   Skupno trajanje bivanja oseb iz odstavkov 1 do 3 tega člena na ozemljih držav članic ne sme biti daljše od 90 dni v obdobju 180 dni.
   Člen 6
   Takse za obravnavanje prošenj za izdajo vizuma
   1.   Taksa za obravnavo prošenj državljanov Nekdanje jugoslovanske republike Makedonije za izdajo vizuma znaša 35 EUR.
   Zgoraj navedeni znesek se lahko ponovno preuči v skladu s postopkom iz člena 14(4).
   V primeru ponovne uvedbe vizumske obveznosti za državljane EU s strani Nekdanje jugoslovanske republike Makedonije taksa za vizum, ki jo zaračuna Nekdanja jugoslovanska republika Makedonija, ni višja od 35 EUR ali dogovorjenega zneska, če se taksa spremeni v skladu s postopkom iz člena 14(4).
   2.   Naslednje kategorije oseb so oproščene plačila takse za obravnavanje prošnje za izdajo vizuma:

               (a)

               bližnji sorodniki – zakonec, otroci (vključno s posvojenimi), starši (vključno s skrbniki), stari starši in vnuki državljanov Nekdanje jugoslovanske republike Makedonije, ki zakonito prebivajo na ozemlju držav članic;

               (b)

               člani uradnih delegacij, ki na podlagi uradnega povabila, naslovljenega na Nekdanjo jugoslovansko republiko Makedonijo, sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemlju držav članic pripravijo medvladne organizacije;

               (c)

               člani nacionalne vlade, parlamenta, ustavnega sodišča, vrhovnega sodišča, sodnega sveta in državnega tožilstva, če s tem sporazumom niso izvzeti iz vizumske obveznosti;

               (d)

               župani in člani občinskih svetov;

               (e)

               invalidi in po potrebi osebe, ki jih spremljajo;

               (f)

               osebe, ki so predložile dokazila o nujnosti svojega potovanja iz humanitarnih razlogov, vključno zaradi prejema nujnega zdravljenja, in oseba, ki takšno osebo spremlja, ali zaradi udeležbe na pogrebu bližnjega sorodnika ali zaradi obiska bližnjega sorodnika, ki je hudo bolan;

               (g)

               udeleženci mednarodnih športnih prireditev in osebe, ki jih spremljajo v strokovni ekipi;

               (h)

               udeleženci znanstvenih, raziskovalnih, kulturnih in umetniških dejavnosti, vključno z univerzitetnimi in drugimi programi izmenjav;

               (i)

               udeleženci uradnih programov izmenjav, ki jih organizirajo pobratena mesta;

               (j)

               novinarji;

               (k)

               upokojenci;

               (l)

               vozniki, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Nekdanji jugoslovanski republiki Makedoniji;

               (m)

               člani osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (n)

               predstavniki organizacij civilne družbe, ki potujejo zaradi udeležbe na srečanjih, seminarjih, v programih izmenjav ali na tečajih usposabljanja;

               (o)

               predstavniki verskih skupnosti, registriranih v Nekdanji jugoslovanski republiki Makedoniji;

               (p)

               predstavniki svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic.

               (q)

               učenci, študenti, podiplomski študenti in spremljajoči učitelji, ki potujejo zaradi študija ali strokovnega izobraževanja, tudi v okviru programov izmenjav, ter drugih izobraževalnih ali šolskih dejavnosti;

               (r)

               otroci, mlajši od 6 let.

         3.   Z odstopanjem od odstavka 1 lahko Bolgarija in Romunija, ki ju zavezuje schengenski pravni red, vendar še ne izdajata schengenskih vizumov, državljane Nekdanje jugoslovanske republike Makedonije oprostita plačila taks za obravnavanje prošenj za izdajo nacionalnih vizumov za kratkoročno bivanje do dneva, ki bo določen s sklepom Sveta in s katerim bosta začeli v celoti izvajati schengenski pravni red o vizumski politiki.
   Člen 7
   Trajanje postopkov obravnavanja prošenj za izdajo vizuma
   1.   Diplomatska in konzularna predstavništva držav članic sprejmejo odločitev o prošnji za izdajo vizuma v 10 koledarskih dneh od dneva prejema prošnje in dokumentov, potrebnih za izdajo vizuma.
   2.   Rok za sprejetje odločitve o prošnji za izdajo vizuma se lahko v posameznih primerih podaljša na največ 30 koledarskih dni, zlasti kadar je potrebna nadaljnja preučitev prošnje.
   3.   Rok za sprejetje odločitve o prošnji za izdajo vizuma se lahko v nujnih primerih skrajša na 2 delovna dneva ali manj.
   Člen 8
   Odhod v primeru izgubljenih ali ukradenih dokumentov
   Državljani Evropske unije in Nekdanje jugoslovanske republike Makedonije, ki so izgubili svoje osebne dokumente ali katerim so bili ti dokumenti ukradeni med bivanjem na ozemlju Nekdanje jugoslovanske republike Makedonije ali držav članic, lahko zapustijo to ozemlje z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Nekdanje jugoslovanske republike Makedonije, brez vsakršnega vizuma ali drugega dovoljenja.
   Člen 9
   Podaljšanje vizuma v izrednih okoliščinah
   Državljanom Nekdanje jugoslovanske republike Makedonije, ki zaradi višje sile, humanitarnih, resnih zaposlitvenih ali osebnih razlogov ne morejo zapustiti ozemelj držav članic do datuma, navedenega v njihovih vizumih, se veljavnost njihovih vizumov brezplačno podaljša v skladu z zakonodajo, ki jo uporablja država prejemnica, za čas, ki je potreben za njihovo vrnitev v državo njihovega prebivališča.
   Člen 10
   Diplomatski potni listi
   1.   Državljani Nekdanje jugoslovanske republike Makedonije, ki so imetniki veljavnih diplomatskih potnih listov, lahko vstopijo, zapustijo in so v tranzitu preko ozemelj držav članic brez vizumov.
   2.   Osebe iz odstavka 1 tega člena lahko bivajo na ozemlju držav članic do 90 dni v obdobju 180 dni.
   Člen 11
   Ozemeljska veljavnost vizumov
   Ob upoštevanju nacionalnih pravil in predpisov o nacionalni varnosti držav članic ter ob upoštevanju pravil EU o vizumih z omejeno ozemeljsko veljavnostjo imajo državljani Nekdanje jugoslovanske republike Makedonije pravico do potovanj po ozemljih držav članic, ki je enakovredna pravici državljanov Evropske unije.
   Člen 12
   Skupni odbor za upravljanje Sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in Nekdanje jugoslovanske republike Makedonije. Skupnost zastopa Komisija Evropskih skupnosti, ki ji pomagajo strokovnjaki iz držav članic.
   2.   Naloge Odbora so predvsem naslednje:

               (a)

               spremljanje izvajanja tega sporazuma (redna izmenjava informacij, tudi podatkov o številu izdanih vizumov, predloženih in zavrnjenih prošenj);

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestaja po potrebi na zahtevo ene od pogodbenic in najmanj enkrat letno.
   4.   Odbor sprejme svoj poslovnik.
   5.   Odbor redno obvešča ustrezne organe, ustanovljene v skladu s Stabilizacijsko-pridružitvenim sporazumom, o izvajanju tega sporazuma.
   Člen 13
   Razmerje tega sporazuma o dvostranskih sporazumov med državami članicami in Nekdanjo jugoslovansko republiko Makedonijo
   1.   Od začetka veljavnosti ta sporazum prevlada nad določbami vseh dvostranskih ali večstranskih sporazumov ali dogovorov, ki so bili sklenjeni med posameznimi državami članicami in Nekdanjo jugoslovansko republiko Makedonijo, kolikor določbe slednjih sporazumov ali dogovorov zadevajo vprašanja, obravnavana v tem sporazumu.
   2.   Določbe dvostranskih sporazumov ali dogovorov, podpisanih med posameznimi državami članicami in Nekdanjo jugoslovansko republiko Makedonijo pred 1. januarjem 2007, ki predvidevajo izvzetje iz vizumske obveznosti za imetnike službenih potnih listov, se še naprej uporabljajo v obdobju 5 let po začetku veljavnosti tega sporazuma, brez poseganja v pravico zadevnih držav članic ali Nekdanje jugoslovanske republike Makedonije, da v tem petletnem obdobju odpovejo ali začasno odložijo izvajanje teh dvostranskih sporazumov.
   Člen 14
   Končne določbe
   1.   Pogodbenici ratificirata ali odobrita ta sporazum v skladu s svojimi postopki, Sporazum pa začne veljati prvi dan drugega meseca, ki sledi dnevu, ko se pogodbenici uradno obvestita o zaključku zgoraj navedenih postopkov.
   2.   Z odstopanjem od odstavka 1 tega člena ta sporazum začne veljati šele na dan, ko začne veljati Sporazum med Evropsko skupnostjo in Nekdanjo jugoslovansko republiko Makedonijo o ponovnem sprejemu oseb, če je ta dan poznejši od dneva iz odstavka 1 tega člena.
   3.   Ta sporazum se sklene za nedoločen čas, razen če je odpovedan v skladu z odstavkom 6 tega člena.
   4.   Ta sporazum se lahko spremeni s pisnim sporazumom pogodbenic. Spremembe začnejo veljati, ko se pogodbenici medsebojno uradno obvestita, da so zaključeni njuni nacionalni postopki, potrebni v ta namen.
   5.   Vsaka pogodbenica lahko začasno odloži izvajanje celotnega Sporazuma ali njegovega dela iz razlogov javnega reda, zaščite nacionalne varnosti ali varstva javnega zdravja. O odločitvi o začasni odložitvi izvajanja uradno obvesti drugo pogodbenico najpozneje 48 ur pred začetkom veljavnosti odločitve. Pogodbenica, ki je začasno odložila izvajanje tega sporazuma, nemudoma obvesti drugo pogodbenico o prenehanju obstoja razlogov za začasno odložitev izvajanja.
   6.   Vsaka pogodbenica lahko odpove ta sporazum s pisnim uradnim obvestilom drugi pogodbenici. Ta sporazum preneha veljati 90 dni po dnevu takega uradnega obvestila.
   PRILOGA
   PROTOKOL K SPORAZUMU O DRŽAVAH ČLANICAH, KI SCHENGENSKEGA PRAVNEGA REDA NE IZVAJAJO V CELOTI
   Tiste države članice, ki jih schengenski pravni red zavezuje, vendar še ne izdajajo schengenskih vizumov, v pričakovanju ustreznega sklepa Sveta izdajajo nacionalne vizume, katerih veljavnost je omejena na njihovo lastno ozemlje.
   Te države članice lahko v skladu z Odločbo št. 895/2006/ES Evropskega parlamenta in Sveta z dne 14. junija 2006 enostransko priznajo schengenske vizume in dovoljenja za prebivanje za namene tranzita preko njihovih ozemelj.
   Ker se Odločba št. 895/2006/ES Evropskega parlamenta in Sveta z dne 14. junija 2006 ne uporablja za Romunijo in Bolgarijo, bo Evropska komisija predlagala podobne določbe, da tema državama omogoči, da za namene tranzita preko njunih ozemelj enostransko priznata schengenske vizume in dovoljenja za prebivanje ter druge podobne dokumente, ki jih izdajo druge države članice, ki še niso v celoti vključene v schengensko območje.
   SKUPNA IZJAVA O PERSPEKTIVI VZAJEMNEGA REŽIMA POTOVANJ BREZ VIZUMOV
   V skladu s sklepi solunskega (tesaloniškega) vrha med EU in državami zahodnega Balkana, ki je potekal 21. junija 2003, poenostavitve vizumskih postopkov, določene v tem sporazumu, pomenijo prehodno obdobje v smeri režima potovanj brez vizumov za državljane Nekdanje jugoslovanske republike Makedonije.
   Režim potovanj brez vizumov bo za državljane Nekdanje jugoslovanske republike Makedonije uveden na podlagi pozitivne ocene dosežkov države pri izvajanju ustreznih reform ter v skladu s postopki in merili iz Uredbe Sveta št. 539/2001 z dne 15. marca 2001.
   SKUPNA IZJAVA GLEDE DANSKE
   Pogodbenici se seznanjata, da se ta sporazum ne uporablja za postopke za izdajanje vizumov na diplomatskih in konzularnih predstavništvih Kraljevine Danske.
   V takih okoliščinah je zaželeno, da organi Danske in Nekdanje jugoslovanske republike Makedonije nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Evropsko skupnostjo in Nekdanjo jugoslovansko republiko Makedonijo.
   SKUPNA IZJAVA GLEDE ZDRUŽENEGA KRALJESTVA IN IRSKE
   Pogodbenici se seznanjata, da se ta sporazum ne uporablja za ozemlje Združenega kraljestva in Irske.
   V takih okoliščinah je zaželeno, da organi Združenega kraljestva, Irske in Nekdanje jugoslovanske republike Makedonije sklenejo dvostranske sporazume o poenostavitvi izdajanja vizumov.
   SKUPNA IZJAVA GLEDE ISLANDIJE IN NORVEŠKE
   Pogodbenici se seznanjata s tesnimi odnosi med Evropsko skupnostjo ter Norveško in Islandijo, zlasti na podlagi Sporazuma z dne 18. maja 1999 o pridružitvi teh dveh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Norveške, Islandije in Nekdanje jugoslovanske republike Makedonije nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo po Sporazumu med Evropsko skupnostjo in Nekdanjo jugoslovansko republiko Makedonijo.
   SKUPNA IZJAVA GLEDE ŠVICARSKE KONFEDERACIJE IN LIHTENŠTAJNA
   (po potrebi)
   Če Sporazum med EU, ES in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda ter protokoli k temu sporazumu glede Lihtenštajna začnejo veljati pred zaključkom pogajanj z Nekdanjo jugoslovansko republiko Makedonijo, bo podobna izjava priložena tudi glede Švice in Lihtenštajna.
   SKUPNA IZJAVA O TAKSAH ZA OBRAVNAVANJE PROŠENJ ZA IZDAJO VIZUMA
   Evropska skupnost se seznanja s pomisleki Nekdanje jugoslovanske republike Makedonije v zvezi z dejstvom, da se njenim državljanom izdajajo schengenski vizumi, katerih ozemeljska veljavnost je omejena na eno ali več držav članic. Evropska skupnost se prav tako seznanja s prošnjo Nekdanje jugoslovanske republike Makedonije, da se njenim državljanom, ki so imetniki schengenskih vizumov, katerih ozemeljska veljavnost je omejena na eno ali več držav članic in ki v okviru obdobja veljavnosti vizuma potujejo v državo članico, ki ni vključena v ozemeljsko veljavnost vizuma, ne naložijo takse za drugo prošnjo za izdajo vizuma.
   Pogodbenici menita, da bi bilo to vprašanje treba čim prej ponovno preučiti v okviru odbora iz člena 12, in sicer po tem, ko bosta Evropski parlament in Svet sprejela Vizumski zakonik Skupnosti, v osnutku katerega je to vprašanje že obravnavano.
   IZJAVA EVROPSKE SKUPNOSTI O PREGLEDU VIZUMSKE OBVEZNOSTI ZA IMETNIKE SLUŽBENIH POTNIH LISTOV
   Ker se izvzetje imetnikov službenih potnih listov iz vizumske obveznosti, določeno v dvostranskih sporazumih ali dogovorih med posameznimi državami članicami in Nekdanjo jugoslovansko republiko Makedonijo, ki so bili podpisani pred 1. januarjem 2007, uporablja le v obdobju 5 let po začetku veljavnosti tega sporazuma in brez poseganja v pravico zadevnih držav članic ali Nekdanje jugoslovanske republike Makedonije, da v tem petletnem obdobju odpovejo ali začasno odložijo izvajanje teh dvostranskih sporazumov, bo Evropska skupnost ponovno preučila položaj imetnikov službenih potnih listov najpozneje 2 leti po začetku veljavnosti tega sporazuma, ob upoštevanju morebitne spremembe Sporazuma v ta namen v skladu s postopkom iz člena 14(4).
   IZJAVA EVROPSKE SKUPNOSTI O DOSTOPU PROSILCEV ZA VIZUM DO INFORMACIJ O POSTOPKIH ZA IZDAJO VIZUMOV ZA KRATKOROČNO BIVANJE IN DOKUMENTOV, KI JIH JE TREBA PREDLOŽITI S PROŠNJO ZA IZDAJO VIZUMA ZA KRATKOROČNO BIVANJE, TER O USKLADITVI TEH INFORMACIJ IN DOKUMENTOV
   Ob priznavanju pomena preglednosti za prosilce za vizum Evropska skupnost poudarja, da je Evropska komisija 19. julija 2006 sprejela zakonodajni predlog prenovitve Skupnih konzularnih navodil o vizumih za diplomatska in konzularna predstavništva, ki je trenutno predmet razprav Evropskega parlamenta in Sveta ter obravnava vprašanje pogojev dostopa prosilcev za vizum do diplomatskih in konzularnih predstavništev držav članic.
   Evropska skupnost meni, da je treba glede informacij, ki jih je treba zagotoviti prosilcem za vizum, sprejeti ustrezne ukrepe:

               —

               na splošno je treba za prosilce zbrati osnovne informacije o postopkih in pogojih za prošnje za izdajo vizuma ter o veljavnosti vizumov.

               —

               Evropska skupnost bo sestavila seznam minimalnih zahtev za zagotovitev, da imajo prosilci Nekdanje jugoslovanske republike Makedonije na voljo usklajene in enotne osnovne informacije ter da se od njih načeloma zahteva predložitev enakih dokazil.

         Zgoraj navedene informacije, vključno s seznamom akreditiranih potovalnih agencij in organizatorjev potovanj, je treba v okviru lokalnega konzularnega sodelovanja kar najbolj razširiti v javnosti (na oglasnih deskah konzulatov, v obliki letakov, na spletnih straneh itd.).
   Diplomatska in konzularna predstavništva držav članic se organizirajo tako, da se lahko v razumnem roku zagotovi termin za predložitev prošnje za izdajo vizuma in ustreznih dokumentarnih dokazil.
   Diplomatska in konzularna predstavništva držav članic zagotovijo informacije o obstoječih možnostih za poenostavitev izdajanja vizumov za kratkoročno bivanje v okviru schengenskega pravnega reda, vključno s poenostavitvijo zahtevanih dokumentarnih dokazil v posameznih primerih, in zlasti za dobroverne prosilce za vizume.
   POLITIČNA IZJAVA BOLGARIJE O OBMEJNEM PROMETU
   Republika Bolgarija je pripravljena začeti pogajanja o dvostranskem sporazumu z Nekdanjo jugoslovansko republiko Makedonijo za izvajanje režima o obmejnem prometu v skladu z Uredbo (ES) št. 1931/2006 z dne 20. decembra 2006 o pravilih za obmejni promet na zunanjih kopenskih mejah držav članic in spremembi določb Schengenske konvencije.
   IZJAVA EVROPSKE SKUPNOSTI O POENOSTAVITVAH ZA DRUŽINSKE ČLANE
   Evropska skupnost se seznanja s predlogom Nekdanje jugoslovanske republike Makedonije, da se širše opredeli pojem družinskih članov, ki bi morali biti upravičeni do poenostavljenih vizumskih postopkov, pa tudi s pomenom, ki ga Nekdanja jugoslovanska republika Makedonija pripisuje poenostavitvi gibanja za to skupino oseb.
   Z namenom olajšanja mobilnosti večjega števila oseb, ki imajo družinske vezi (zlasti sestre, bratje in njihovi otroci) z državljani Nekdanje jugoslovanske republike Makedonije, ki zakonito prebivajo na ozemljih držav članic, Evropska skupnost poziva konzularna predstavništva držav članic, da v celoti izkoristijo obstoječe možnosti pravnega reda Skupnosti za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci, izvzetje iz plačila takse za obravnavo prošnje in po potrebi izdajanje vizumov za večkratni vstop.


title: Sklep Sveta z dne 20. aprila 2015 o imenovanju člana upravnega odbora Evropske agencije za varnost hrane

text:
               29.4.2015

               SL

               Uradni list Evropske unije

               C 142/1

         SKLEP SVETA
   z dne 20. aprila 2015
   o imenovanju člana upravnega odbora Evropske agencije za varnost hrane
   (2015/C 142/01)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 25(1) Uredbe,
   ob upoštevanju seznama kandidatov, ki ga je Svetu predložila Evropska komisija,
   ob upoštevanju stališč Evropskega parlamenta,
   ob upoštevanju naslednjega:

               (1)

               Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane (EFSA). Sodelovanje z državami članicami je prav tako nujno potrebno.

               (2)

               Članica upravnega odbora EFSA Valérie BADUEL je odstopila. Novega člana bi bilo zato treba imenovati za preostanek njenega mandata.

               (3)

               Z namenom, da se imenuje nov član upravnega odbora EFSA, je na podlagi dokumentacije, ki jo je predložila Komisija, in ob upoštevanju stališč, ki jih je izrazil Evropski parlament, Svet preučil seznam, ki ga je predložila Komisija. Cilj je zagotoviti najvišje standarde strokovne usposobljenosti, širok izbor ustreznega strokovnega znanja, na primer v vodstvu in javni upravi, ter najširšo možno geografsko porazdelitev znotraj Unije.

               (4)

               Člen 25 Uredbe (ES) št. 178/2002 zahteva, da imajo štirje člani upravnega odbora EFSA izkušnje iz organizacij, ki zastopajo potrošnike in druge interese v živilski verigi. Štirje člani že imajo take izkušnje –

         SPREJEL NASLEDNJI SKLEP:
   Člen 1
   Za obdobje od 1. maja 2015 do 30. junija 2016 se za člana upravnega odbora Evropske agencije za varnost hrane imenuje:
   Michael WINTER.
   Člen 2
   Ta sklep začne veljati na dan sprejetja.

      V Luxembourgu, 20. aprila 2015

            Za Svet

            Predsednik

         J. DŪKLAVS

      (1)  UL L 31, 1.2.2002, str. 1.


title: Sklep Komisije (EU) 2016/1610 z dne 7. septembra 2016 o omejeni objavi sklica na harmonizirani standard EN 13383-1:2002 „Kamen za obloge pri vodnih zgradbah in drugih gradbenih delih – 1. del: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije (Besedilo velja za EGP)

text:
               8.9.2016

               SL

               Uradni list Evropske unije

               L 240/6

         SKLEP KOMISIJE (EU) 2016/1610
   z dne 7. septembra 2016
   o omejeni objavi sklica na harmonizirani standard EN 13383-1:2002 „Kamen za obloge pri vodnih zgradbah in drugih gradbenih delih – 1. del: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 18 Uredbe,
   ob upoštevanju naslednjega:

               (1)

               Harmonizirani standardi, predvideni v členu 17, naj bi v skladu z Uredbo (EU) št. 305/2011 izpolnjevali zahteve harmoniziranega sistema, določenega v tej uredbi ali s to uredbo.

               (2)

               Evropski odbor za standardizacijo (CEN) je maja 2002 sprejel harmonizirani standard EN 13383-1:2002 „Kamen za obloge pri vodnih zgradbah in drugih gradbenih delih – 1. del: Specifikacija“. Sklic na ta standard je bil nato objavljen v Uradnem listu Evropske unije.

               (3)

               Ciper je 12. avgusta 2015 v skladu s členom 18 Uredbe (EU) št. 305/2011 vložil uradni ugovor v zvezi s harmoniziranim standardom EN 13383-1:2002. Uradni ugovor je temeljil na vključitvi mejne vrednosti za eno bistveno značilnost, tj. gostoto, v klavzulo 5.2 tega standarda, in sicer je bila minimalna gostota zadevnih proizvodov opredeljena na ravni 2,3 Mg/m3.

               (4)

               Po navedbah Cipra količine kamna za obloge pri vodnih zgradbah in drugih gradbenih delih, ki se pridobiva na Cipru in izpolnjuje zahtevo glede mejne vrednosti (navedeno minimalno gostoto), ne ustrezajo povpraševanju po teh proizvodih. Namesto tega ciprski organi za gradnjo objektov za zaščito obale že več desetletij uspešno uporabljajo kamen za obloge pri vodnih zgradbah in drugih gradbenih delih z manjšo gostoto, po njihovem mnenju brez težav s trajnostjo in/ali stabilnostjo.

               (5)

               Poleg tega so zadevni organi odbora CEN navedli, da je ocena trajnosti ustrezno zajeta v EN 13383 z drugimi preskusi trajnost, tudi če se navedena mejna vrednost za gostoto ne uporabi.

               (6)

               Ciper je tudi poudaril, da je bila odprava zadevne mejne vrednosti že uradno izglasovana v odboru CEN v okviru priprave nove različice standarda EN 13383.

               (7)

               Gostota kamna za obloge pri vodnih zgradbah in drugih gradbenih delih ima bistveno vlogo pri izpolnjevanju osnovnih zahtev za gradbene objekte, povezanih z oblikovanjem objektov za zaščito obale. Vendar formule za izračun, uporabljene v zvezi s tem, zajemajo tudi druge dejavnike, zlasti dimenzije in velikost kamna za obloge pri vodnih zgradbah in drugih gradbenih delih, ki naj bi se uporabljal. Dokazano je bilo, da je mogoče doseči enake ravni zaščite s kamnom za obloge pri vodnih zgradbah in drugih gradbenih delih z manjšo gostoto, če se to kompenzira z uporabo večjih kamnitih blokov.

               (8)

               Na podlagi vsebine standarda EN 13383-1:2002 in informacij, ki so jih predložili Ciper, druge države članice, odbor CEN in industrija, ter po posvetovanju z odborom, ustanovljenim s členom 64 Uredbe (EU) št. 305/2011, kot je določeno v členu 18 navedene uredbe, obstaja splošno soglasje, da se mejna vrednost za gostoto, določena v klavzuli 5.2 tega standarda, lahko izključi iz področja uporabe sklica, objavljenega v Uradnem listu Evropske unije.

               (9)

               Zaradi vseh teh razlogov mejna vrednost za gostoto iz klavzule 5.2 tega standarda ni potrebna za izpolnitev zahtev, določenih v Uredbi (EU) št. 305/2011 ali z navedeno uredbo za ta harmonizirani standard.

               (10)

               Zato bi se sklic na standard EN 13383-1:2002 moral še naprej objavljati v Uradnem listu Evropske unije, vendar z omejitvijo, s katero je iz področja uporabe sklica izključena mejna vrednost za gostoto iz klavzule 5.2 tega standarda –

         SPREJELA NASLEDNJI SKLEP:
   Člen 1
   Sklic na harmonizirani standard EN 13383-1:2002 „Kamen za obloge pri vodnih zgradbah in drugih gradbenih delih – 1. del: Specifikacija“ se z omejitvijo objavi v Uradnem listu Evropske unije. Ta omejitev izključuje mejno vrednost za gostoto, določeno v klavzuli 5.2 tega standarda, iz področja uporabe objavljenega sklica.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 7. septembra 2016

            Za Komisijo

            Predsednik

         Jean-Claude JUNCKER

      (1)  UL L 88, 4.4.2011, str. 5.


title: Sklep Izvršnega Odbora z dne 28. aprila 1999 o izdatkih za postavitev C. SIS (SCH/Com-ex (99)4)

text:
Pomembno pravno obvestilo

|

41999D0004

Uradni list L 239 , 22/09/2000 str. 0454 - 0456

		Sklep Izvršnega Odboraz dne 28. aprila 1999o izdatkih za postavitev C. SIS(SCH/Com-ex (99)4)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 92 in 119 zgoraj navedene konvencije,ob upoštevanju seznanitve in odobritve dokumenta SCH/OR. SIS (99) 3 rev,SKLENIL:Odobrijo se novi izdatki, ki se dodajo proračunu za postavitev C. SIS, in tako delež, ki se pripiše vsaki schengenski državi, zapade v plačilo v skladu s pisnim postopkom iz naslova II, št. 2, Finančne uredbe o stroških postavitve in delovanja schengenskega informacijskega sistema (C. SIS) (SCH/Com-ex (93) 16 rev. 2 z dne 15. decembra 1997).Luxembourg, 28. aprila 1999PredsednikC. H. Schapper--------------------------------------------------SCH/OR. SIS (99) 3 RevZadeva: Tabela o večletnih odobrenih izdatkih za postavitev C.SIS Stanje na dan 31. decembra 1998V skladu s Finančno uredbo o stroških postavitve in delovanja C. SIS (SCH/Com-ex (93) 16 rev. 2) predstavlja francoska delegacija na naslednji strani tabelo s povzetkom novih izdatkov za postavitev C. SIS, odobrenih ob koncu finančnega leta 1998.Kakor je bilo zahtevano na sestanku usmerjevalnega odbora dne 14. januarja 1999, številka, navedena v tem dokumentu za drugo četrtletje, ni enaka številki, navedeni v poročilu za drugo četrtletje (doc. SCH/OR. SIS (98) 118), kakor ga je potrdila Centralna skupina 8. septembra 1998.Dejansko je bil v tem dokumentu naveden znesek, namenjen revidirani pogodbi za C. SIS, namreč 41 milijonov FRF. Po podpisu pogodbe z Atosom se je izkazalo, da je dejanski znesek nižji od predvidenega, to je 38577191 FRF.Usmerjevalni odbor je lahko razliko vračunal v tretje in četrto četrtletje za stroške obnove C. SIS pod isto proračunsko postavko, ne da bi prekoračil prvotno odobreni znesek (41 milijonov FRF).Zaradi te bistvene razlike je bilo treba spremeniti tabelo odobrenih izdatkov za leto 1998, ne da bi čakali na objavo poslovodnega poročila za leto 1998, v katerem bodo navedene podrobnosti o dejanskih izdatkih.To tabelo je treba predložiti Izvršnemu odboru v odobritev.Tabela o večletnih odobrenih izdatkih za postavitev tehnične podporne del C. SISna dan 31. decembra 1998Razčlenitev izdatkov | Znesek v francoskih frankih | Skupaj |C.SIS IProračun, odobren za obdobje od 18. decembra 1991 (prvi proračun) do 31. decembra 1997 | 54828609 | |Delna vsota | | 54828609 |Novi odobreni izdatki:Izdatki, odobreni v prvem četrtletju 1998 | 662094 | |Izdatki, odobreni v drugem četrtletju 1998 | 39520727 | |Izdatki, odobreni v tretjem četrtletju 1998 | 1705332 | |Izdatki, odobreni v četrtem četrtletji 1998 | 1734221 | |Delna vsota | | 43622374 |Skupaj C. SIS I | | 98450983 |SIS IIProračun, odobren do 31. decembra 1997 | 2400000 | |I. delna vsota | | 2400000 |Novi odobreni izdatki:Izdatki, odobreni v prvem četrtletju 1998 | 600000 | |Izdatki, odobreni v drugem četrtletju 1998 | 0 | |Izdatki, odobreni v tretjem četrtletju 1998 | 13000 | |Izdatki, odobreni v četrtem četrtletju 1998 | 0 | |II. Delna vsota | | 613000 |Skupaj SIS II | | 3013000 |Oba skupaj | | 101463983 |--------------------------------------------------


title: 2013/57/EU: Sklep Sveta z dne 22. januarja 2013 o imenovanju nemškega člana in nemškega nadomestnega člana Odbora regij

text:
               25.1.2013

               SL

               Uradni list Evropske unije

               L 22/19

         SKLEP SVETA
   z dne 22. januarja 2013
   o imenovanju nemškega člana in nemškega nadomestnega člana Odbora regij
   (2013/57/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Niclasa HERBSTA se je sprostilo mesto člana Odbora regij.

               (3)

               Zaradi konca mandata Rolfa FISCHERJA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Regina POERSCH, Mitglied des Schleswig-Holsteinischen Landtags

                     in

               (b)

               za nadomestnega člana:

                           —

                           Peter LEHNERT, Mitglied des Schleswig-Holsteinischen Landtags.

         Člen 2
   Ta sklep začne veljati na dan sprejetja.

      V Bruslju, 22. januarja 2013

            Za Svet

            Predsednik

         M. NOONAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta (EU) 2015/2437 z dne 14. decembra 2015 o sklenitvi, v imenu Evropske unije, Sporazuma v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna

text:
               23.12.2015

               SL

               Uradni list Evropske unije

               L 336/27

         SKLEP SVETA (EU) 2015/2437
   z dne 14. decembra 2015
   o sklenitvi, v imenu Evropske unije, Sporazuma v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Unija je v okviru skupne ribiške politike pristojna za sprejemanje ukrepov za ohranjanje morskih bioloških virov ter za sklepanje sporazumov s tretjimi državami in mednarodnimi organizacijami.

               (2)

               Unija je na podlagi Sklepa Sveta 98/392/ES (2) pogodbenica Konvencije Združenih narodov o pomorskem pravu z dne 10. decembra 1982. Navedena konvencija od vseh članov mednarodne skupnosti zahteva, da sodelujejo pri ohranjanju in upravljanju morskih bioloških virov.

               (3)

               Unija je na podlagi Sklepa Sveta 98/414/ES (3) pogodbenica Sporazuma o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib.

               (4)

               Svet je 1. decembra 2009 pooblastil Evropsko komisijo, da si v imenu Unije prizadeva za spremembo Konvencije za ohranitev južnega modroplavutega tuna (v nadaljnjem besedilu: Konvencija), da bi Unija lahko postala pogodbenica.

               (5)

               Medtem ko pogajanja o spremembi Konvencije niso bila uspešna, je Komisija za ohranitev južnega modroplavutega tuna (v nadaljnjem besedilu: CCSBT) na svojem 20. zasedanju oktobra 2013 spremenila Resolucijo o ustanovitvi razširjene komisije za ohranitev južnega modroplavutega tuna (v nadaljnjem besedilu: razširjena komisija CCSBT), da bi Uniji omogočila, da s Sporazumom v obliki izmenjave pisem postane članica razširjene komisije CCSBT.

               (6)

               Svet je 20. aprila 2015 odobril podpis in začasno uporabo Sporazuma v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna (v nadaljnjem besedilu: Sporazum v obliki izmenjave pisem).

               (7)

               Plovila, ki plujejo pod zastavami držav članic Unije, lovijo ribolovne vire na območju razširjenosti južnega modroplavutega tuna, zato je v interesu Unije, da pri uporabi Konvencije odigra učinkovito vlogo.

               (8)

               Članstvo v razširjeni komisiji CCSBT bo spodbujalo tudi usklajenost pristopa Unije na področju ohranjanja ter okrepilo njeno zavezo za dolgoročno ohranjanje in trajnostno rabo ribolovnih virov na svetovni ravni.

               (9)

               Sporazum v obliki izmenjave pisem bi bilo zato treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna se odobri v imenu Unije (4).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za deponiranje listine o odobritvi, v imenu Unije, pri izvršnem sekretarju CCSBT, v imenu CCSBT, v skladu s členom 10 Konvencije.
   Člen 3
   Ta sklep začne veljati na dan sprejetja.

      V Bruslju, 14. decembra 2015

            Za Svet

            Predsednik

         F. ETGEN

      (1)  Odobritev z dne 24. novembra 2015 (še ni objavljeno v Uradnem listu).

      (2)  Sklep Sveta 98/392/ES z dne 23. marca 1998 o sklenitvi Konvencije Združenih narodov o pomorskem pravu z dne 10. decembra 1982 in Sporazuma o izvajanju dela XI Konvencije z dne 28. julija 1994 s strani Evropske skupnosti (UL L 179, 23.6.1998, str. 1).

      (3)  Sklep Sveta 98/414/ES z dne 8. junija 1998 o ratifikaciji, s strani Evropske skupnosti, Sporazuma o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib (UL L 189, 3.7.1998, str. 14).

      (4)  Sporazum v obliki izmenjave pisem je bil objavljen v UL L 234, 8.9.2015, str. 1 skupaj s sklepom o podpisu.


title: 2013/93/EU: Sklep Sveta z dne 14. aprila 2011 o podpisu Regionalne konvencije o pan-evro-mediteranskih preferencialnih pravilih o poreklu v imenu Evropske unije

text:
               26.2.2013

               SL

               Uradni list Evropske unije

               L 54/1

         SKLEP SVETA
   z dne 14. aprila 2011
   o podpisu Regionalne konvencije o pan-evro-mediteranskih preferencialnih pravilih o poreklu v imenu Evropske unije
   (2013/93/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Namen Regionalne konvencije o pan-evro-mediteranskih preferencialnih pravilih o poreklu (v nadaljnjem besedilu: Konvencija) je nadomestiti protokole o pravilih o poreklu, ki so trenutno v veljavi med državami pan-evro-mediteranskega območja.

               (2)

               Države, ki sodelujejo v stabilizacijsko-pridružitvenem procesu, so s Konvencijo vključene v pan-evro-mediteranski sistem kumulacije porekla.

               (3)

               Svet je 26. novembra 2009 pooblastil Komisijo, da začne pogajanja o Konvenciji z državami Efte, državami, vključenimi v barcelonski proces, državami, ki sodelujejo v stabilizacijsko-pridružitvenem procesu, in Ferskimi otoki.

               (4)

               Besedilo Konvencije so potrdili ministri za trgovino Euromed na konferenci 9. decembra 2009 v Bruslju.

               (5)

               Konvencijo bi bilo treba podpisati in odobriti priloženo Izjavo –

         SPREJEL NASLEDNJI SKLEP:
   Člen 1
   Podpis Regionalne konvencije o pan-evro-mediteranskih preferencialnih pravilih o poreklu se odobri v imenu Evropske unije, s pridržkom sklenitve navedene konvencije (1).
   Člen 2
   Izjava iz Priloge k temu sklepu se odobri v imenu Evropske unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Evropske unije s pridržkom njene sklenitve in za podajo Izjave iz Priloge k temu sklepu.
   Člen 4
   Ta sklep začne veljati z dnem sprejetja.

      V Luxembourgu, 14. aprila 2011

            Za Svet

            Predsednik

         FAZEKAS S.

      (1)  Besedilo Konvencije se bo objavilo skupaj s sklepom o sklenitvi Konvencije.

      PRILOGA

         IZJAVA
         Evropska unija izjavlja, da sklic na Kosovo ne vpliva niti na stališče držav članic Evropske unije niti na kakršno koli stališče Evropske unije o statusu Kosova niti na pravico držav članic Evropske unije, da oblikujejo njihove odnose s Kosovom.


title: Sklep Sveta z dne 22. decembra 2009 o razveljavitvi Sklepa Sveta 2009/473/ES o sklenitvi Sporazuma v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Gvinejo

text:
               29.12.2009

               SL

               Uradni list Evropske unije

               L 348/53

      SKLEP SVETA

   z dne 22. decembra 2009
   o razveljavitvi Sklepa Sveta 2009/473/ES o sklenitvi Sporazuma v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Gvinejo
   (2009/1016/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 43(2) v povezavi s členom 218(5) in (8) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Protokol k Sporazumu o partnerstvu v ribiškem sektorju med Evropsko skupnostjo in Republiko Gvinejo, ki je bil parafiran 20. decembra 2008, se začasno uporablja od 1. januarja 2009, kakor sta se dogovorili pogodbenici z izmenjavo pisem, potrjenih s Sklepom 2009/473/ES (1), s pridržkom sklenitve Sporazuma o partnerstvu v ribiškem sektorju med Evropsko skupnostjo in Republiko Gvinejo.

               (2)

               Komisija se je odločila, da po tragičnih dogodkih 28. septembra 2009, ko so vladne sile streljale na množice protestnikov in ubile več kot 150 ljudi, umakne predlog uredbe Sveta o sklenitvi navedenega sporazuma o partnerstvu v ribiškem sektorju.

               (3)

               Zato je treba razveljaviti Sklep 2009/473/ES in Republiko Gvinejo v imenu Evropske unije v skladu s členom 25(2) Dunajske konvencije o pogodbenem pravu čim prej obvestiti o prenehanju te začasne uporabe –

         SPREJEL NASLEDNJI SKLEP:
   Člen 1
   Sklep Sveta 2009/473/ES o sklenitvi Sporazuma v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Gvinejo se razveljavi.
   Člen 2
   Predsednik Sveta je pooblaščen, da imenuje pristojno(-e) osebo(-e), ki v skladu s členom 25(2) Dunajske konvencije o pogodbenem pravu s pismom, navedenim v prilogi k temu sklepu, uradno obvesti(-jo) Republiko Gvinejo, da Evropska unija ne namerava več postati pogodbenica Sporazuma o partnerstvu v ribiškem sektorju med Evropsko skupnostjo in Republiko Gvinejo, ki je bil parafiran 20. decembra 2008. To obvestilo ima obliko pisma.
   Vsebina pisma je v priložen temu sklepu.
   Člen 3
   Ta sklep začne veljati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 22. decembra 2009

            Za Svet

            Predsednik

         A. CARLGREN

      (1)  UL L 156, 19.6.2009, str. 31.

      PRILOGA
      Spoštovani,
      ob sklicevanju na Protokol k Sporazumu o partnerstvu v ribiškem sektorju med Evropsko skupnostjo in Republiko Gvinejo, ki je bil parafiran 20. decembra 2008, o začasni uporabi, kakor sta se Evropska skupnost in Republika Gvineja dogovorili v obliki izmenjave pisem z dne 28. maja 2009:
      Evropska unija obvešča Republiko Gvinejo, da v skladu s členom 25(2) Dunajske konvencije o pogodbenem pravu ne namerava več postati pogodbenica zgoraj navedenega sporazuma o partnerstvu v ribiškem sektorju.
      Sprejmite izraze mojega globokega spoštovanja.

            V imenu Evropske unije


title: Sklep Evropskega parlamenta (EU) 2015/1700 z dne 29. aprila 2015 o zaključnem računu Skupnega podjetja za izvajanje skupne tehnološke pobude za inovativna zdravila za proračunsko leto 2013

text:
               30.9.2015

               SL

               Uradni list Evropske unije

               L 255/391

      SKLEP EVROPSKEGA PARLAMENTA (EU) 2015/1700
      z dne 29. aprila 2015
      o zaključnem računu Skupnega podjetja za izvajanje skupne tehnološke pobude za inovativna zdravila za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Skupnega podjetja za izvajanje skupne tehnološke pobude za inovativna zdravila za proračunsko leto 2013,

                  —

                  ob upoštevanju poročila Računskega sodišča o zaključnem računu Skupnega podjetja za izvajanje skupne tehnološke pobude za inovativna zdravila za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 209,

                  —

                  ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (5),

                  —

                  ob upoštevanju Uredbe Sveta (EU) št. 557/2014 z dne 6. maja 2014 o ustanovitvi Skupnega podjetja za pobudo za inovativna zdravila 2 (6), zlasti člena 1(2) in člena 12,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (7),

                  —

                  ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (8),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0106/2015),

         1.

            odobri zaključni račun Skupnega podjetja za izvajanje skupne tehnološke pobude za inovativna zdravila za proračunsko leto 2013;

         2.

            naroči svojemu predsedniku, naj ta sklep posreduje vršilki dolžnosti izvršne direktorice Skupnega podjetja za izvajanje skupne tehnološke pobude za inovativna zdravila 2, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 35.

         (2)  UL C 452, 16.12.2014, str. 36.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 30, 4.2.2008, str. 38.

         (6)  UL L 169, 7.6.2014, str. 54.

         (7)  UL L 357, 31.12.2002, str. 72.

         (8)  UL L 38, 7.2.2014, str. 2.


title: Sklep Sveta (EU, Euratom) 2017/663 z dne 3. aprila 2017 o imenovanju člana Evropskega ekonomsko-socialnega odbora na predlog Kraljevine Švedske

text:
               7.4.2017

               SL

               Uradni list Evropske unije

               L 94/37

         SKLEP SVETA (EU, Euratom) 2017/663
   z dne 3. aprila 2017
   o imenovanju člana Evropskega ekonomsko-socialnega odbora na predlog Kraljevine Švedske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga švedske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Oskarja WALLNERJA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Imse SPRAGG NILSSON, Expert, National Council of Swedish Youth Organisations (LSU), se za preostanek mandata, ki se izteče 20. septembra 2020, imenuje za članico Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Luxembourgu, 3. aprila 2017

            Za Svet

            Predsednik

         R. GALDES

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: 2007/472/ES: Sklep Sveta z dne 25. junija 2007 o spremembi Sklepa Izvršnega odbora ustanovljenega s Schengensko konvencijo iz leta 1990 o spremembi Finančne uredbe o stroških postavitve in delovanja za tehnični podporni del schengenskega informacijskega sistema (C.SIS)

text:
               7.7.2007

               SL

               Uradni list Evropske unije

               L 179/50

      SKLEP SVETA

   z dne 25. junija 2007
   o spremembi Sklepa Izvršnega odbora ustanovljenega s Schengensko konvencijo iz leta 1990 o spremembi Finančne uredbe o stroških postavitve in delovanja za tehnični podporni del schengenskega informacijskega sistema (C.SIS)
   (2007/472/ES)
   SVET EVROPSKE UNIJE JE –
   ob upoštevanju določb člena 119 Konvencije o izvajanju Schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah („Schengenska konvencija iz leta 1990“),
   ob upoštevanju naslednjega:

               (1)

               Določbe člena 119 Schengenske konvencije iz leta 1990 določajo, da stroški postavitve in delovanja C.SIS, navedeni v njenem členu 92(3), bremenijo vse pogodbenice.

               (2)

               Finančne obveznosti, ki izhajajo iz postavitve in delovanja C.SIS, so urejene v posebni finančni uredbi, sprejeti s Sklepom schengenskega Izvršnega odbora z dne 15. decembra 1997 o spremembi finančne uredbe o C.SIS (v nadaljnjem besedilu „Finančna uredba o C.SIS“).

               (3)

               Finančna uredba o C.SIS se na podlagi Sklepa 2000/777/ES (1) uporablja za Dansko, Finsko in Švedsko ter za Islandijo in Norveško.

               (4)

               Nove države članice, razen Cipra, bodo v prvo generacijo schengenskega informacijskega sistema (SIS 1+) vključene z dnem, ki ga bo določil Svet v skladu s členom 3(2) Akta o pristopu iz leta 2003, v okviru projekta SISone4ALL.

               (5)

               Od tega dneva naprej bi morale te države članice prispevati sredstva v Finančno uredbo o C.SIS.

               (6)

               Primerno je, da te države članice prispevajo k stroškom C.SIS, nastalim v preteklosti. Ker so se Evropski uniji pridružile šele leta 2004, pa velja za ustrezno, da k stroškom, nastalim v preteklosti v zvezi s postavitvijo C.SIS, prispevajo od 1. januarja 2005. Prav tako se zdi primerno da k stroškom delovanja, nastalim v preteklosti, prispevajo od 1. januarja 2007.

               (7)

               Kar zadeva Islandijo in Norveško, ta sklep predstavlja razvoj določb schengenskega pravnega reda v smislu Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (2), ki sodijo na področje iz člena 1(G) Sklepa 1999/437/ES (3) o nekaterih izvedbenih predpisih za uporabo tega sporazuma.

               (8)

               Kar zadeva Švico, ta sklep predstavlja razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, ki sodijo na področje iz člena 1(G) Sklepa Sveta 1999/437/ES v povezavi s členom 4(1) sklepov 2004/849/ES (4) in 2004/860/ES (5).

               (9)

               Združeno kraljestvo se pridružuje temu sklepu v skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, ter s členom 8(2) Sklepa 2000/365/ES (6).

               (10)

               Irska se pridružuje temu sklepu v skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, ter s členom 6(2) Sklepa 2002/192/ES (7).

               (11)

               Kar zadeva Republiko Ciper, ta sklep predstavlja predpis, temelječ na schengenskem pravnem redu ali kako drugače z njim povezan v smislu člena 3(2) Akta o pristopu iz leta 2003.

               (12)

               Ta sklep predstavlja predpis, temelječ na schengenskem pravnem redu ali kako drugače z njim povezan v smislu člena 4(2) Akta o pristopu iz leta 2005 –

         SKLENIL:
   Člen 1
   V točki 3 naslova I Finančne uredbe o C.SIS se doda naslednja alinea:

               „—

               kar zadeva države, ki so leta 2004 pristopile k Evropski uniji, se ta znesek izračuna le na podlagi stroškov, nastalih za postavitev C.SIS po 1. januarju 2005. Te države po 1. januarju 2007 prispevajo tudi sredstva za stroške delovanja C.SIS.“.

         Člen 2
   Ta sklep začne učinkovati z dnem njegove objave v Uradnem listu Evropske unije.

      V Luxembourgu, 25. junija 2007

            Za Svet

            Predsednica

         A. SCHAVAN

      (1)  Sklep Sveta 2000/777/ES z dne 1. decembra 2000 o uporabi Schengenskega pravnega reda na Danskem, Finskem in Švedskem ter v Islandiji in na Norveškem (UL L 309, 9.12.2000, str. 24).

      (2)  UL L 176, 10.7.1999, str. 36.

      (3)  UL L 176, 10.7.1999, str. 31.

      (4)  Sklep Sveta 2004/849/ES z dne 25. oktobra 2004 o podpisu in o začasni uporabi nekaterih določb Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske unije (UL L 368, 15.12.2004, str. 26).

      (5)  Sklep Sveta 2004/860/ES z dne 25. oktobra 2004 o podpisu in o začasni uporabi nekaterih določb Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti (UL L 370, 17.12.2004, str. 78).

      (6)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (7)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).


title: 2013/419/EU: Sklep Evropskega parlamenta in Sveta z dne 22. julija 2013 o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira, da se upoštevajo potrebe po odhodkih, nastale zaradi pristopa Hrvaške k Evropski uniji

text:
               3.8.2013

               SL

               Uradni list Evropske unije

               L 209/14

         SKLEP EVROPSKEGA PARLAMENTA IN SVETA
   z dne 22. julija 2013
   o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira, da se upoštevajo potrebe po odhodkih, nastale zaradi pristopa Hrvaške k Evropski uniji
   (2013/419/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 29 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Pogodba o pristopu Republike Hrvaške k Evropski uniji (2) določa prehodne določbe na področju proračuna.

               (2)

               Na konferenci o pristopu, ki je potekala 30. junija 2011, so bili potrjeni rezultati pogajanj, na podlagi katerih so bile opredeljene potrebe po odhodkih, nastale zaradi pristopa Hrvaške k Evropski uniji 1. julija 2013.

               (3)

               Zaradi pristopa Hrvaške je treba prilagoditi zneske za leto 2013 v večletnem finančnem okviru za obdobje 2007–2013 in povečati zgornje meje za sredstva za prevzem obveznosti za leto 2013 v skupnem znesku 603 milijone EUR v tekočih cenah, in sicer: v podrazdelku 1a za 47 milijonov EUR, v podrazdelku 1b za 450 milijonov EUR, v podrazdelku 3b za 31 milijonov EUR in v razdelku 6 za 75 milijonov EUR, kar bo v celoti izravnano z zmanjšanjem zgornje meje za obveznosti v razdelku 5 za leto 2013.

               (4)

               Zaradi pristopa Hrvaške bo treba povečati tudi zgornjo mejo za sredstva za plačila za leto 2013, in sicer za 374 milijonov EUR v tekočih cenah.

               (5)

               Finančni okvir Evropske unije, dogovorjen v medinstitucionalnem sporazumu o proračunski disciplini in dobrem finančnem poslovodenju, bi bilo treba prilagoditi tako, da bo za obdobje od 1. julija do 31. decembra 2013 upoštevan pristop Hrvaške.

               (6)

               Prilogo I Medinstitucionalnega sporazuma o proračunski disciplini in dobrem finančnem poslovodenju bi bilo zato treba ustrezno spremeniti (3) –

         SPREJELA NASLEDNJI SKLEP:
   Edini člen
   Priloga I Medinstitucionalnega sporazuma o proračunski disciplini in dobrem finančnem poslovodenju se nadomesti s prilogo k temu sklepu.

      V Bruslju, 22. julija 2013

            Za Evropski parlament

            Predsednik

         M. SCHULZ

            Za Svet

            Predsednik

         L. LINKEVIČIUS

      (1)  UL C 139, 14.6.2006, str. 1.

      (2)  UL L 112, 24.4.2012, str. 10.

      (3)  V ta namen so zneski, ki izhajajo iz navedenega sporazuma, preračunani v cene iz leta 2004.

      PRILOGA

         FINANČNI OKVIR ZA OBDOBJE 2007–2013

                  (v milijonih EUR – cene iz leta 2004)

                  Sredstva za prevzem obveznosti

                  2007

                  2008

                  2009

                  2010

                  2011

                  2012

                  2013

                  Skupaj 2007–2013

                              1.

                              Trajnostna rast

                     50 865

                     53 262

                     55 879

                     56 435

                     55 693

                     57 708

                     59 111

                     388 953

                              1a

                              Konkurenčnost za rast in zaposlovanje

                  8 404

                  9 595

                  12 018

                  12 580

                  11 306

                  12 677

                  13 112

                  79 692

                              1b

                              Kohezija za rast in zaposlovanje

                  42 461

                  43 667

                  43 861

                  43 855

                  44 387

                  45 031

                  45 999

                  309 261

                              2.

                              Ohranjanje in upravljanje naravnih virov

                     51 962

                     54 685

                     51 023

                     53 238

                     52 136

                     51 901

                     51 284

                     366 229

                  od tega: odhodki, povezani s trgom, in neposredna izplačila

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Državljanstvo, svoboda, varnost in pravica

                     1 199

                     1 258

                     1 375

                     1 503

                     1 645

                     1 797

                     2 014

                     10 791

                              3a

                              Svoboda, varnost in pravica

                  600

                  690

                  785

                  910

                  1 050

                  1 200

                  1 390

                  6 625

                              3b

                              Državljanstvo

                  599

                  568

                  590

                  593

                  595

                  597

                  624

                  4 166

                              4.

                              EU kot globalni akter

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Uprava
                               (1)

                     6 633

                     6 818

                     6 816

                     6 999

                     7 044

                     7 274

                     7 106

                     48 690

                              6.

                              Nadomestila

                     419

                     191

                     190

                     0

                     0

                     0

                     63

                     863

                  Sredstva za prevzem obveznosti skupaj

                  117 277

                  122 683

                  122 022

                  125 184

                  123 857

                  126 359

                  127 607

                  864 989

                  v odstotkih BND

                  1,08 %

                  1,09 %

                  1,06 %

                  1,06 %

                  1,03 %

                  1,03 %

                  1,01 %

                  1,05 %

                  Sredstva za plačila skupaj

                  115 142

                  119 805

                  109 091

                  119 245

                  116 394

                  120 649

                  120 731

                  821 057

                  v odstotkih BND

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,96 %

                  1,00 %

                  Razpoložljiva razlika do zgornje meje

                  0,18 %

                  0,18 %

                  0,29 %

                  0,22 %

                  0,26 %

                  0,25 %

                  0,27 %

                  0,23 %

                  Zgornja meja lastnih sredstev v odstotkih BND

                  1,24 %

                  1,24 %

                  1,24 %

                  1,23 %

                  1,23 %

                  1,23 %

                  1,23 %

                  1,23 %

         (1)  Pri izračunu odhodkov za pokojnine, ki so vključeni v ta razdelek, niso upoštevani prispevki uslužbencev za ustrezno shemo, v obdobju 2007–2013 pa lahko ti odhodki znašajo največ 500 milijonov EUR v cenah iz leta 2004.


title: Sklep Sveta z dne 14. oktobra 1996 o sklenitvi Protokola k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji

text:
Pomembno pravno obvestilo

|

31996D0612

Uradni list L 271 , 24/10/1996 str. 0038 - 0038

		Sklep Svetaz dne 14. oktobra 1996o sklenitvi Protokola k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji(96/612/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 99 in 113, v zvezi z drugim stavkom člena 228(2) in prvo alineo člena 228(3) te pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je treba sprejeti ta Protokol k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji [3],SKLENIL:Člen 1S tem sklepom se v imenu Skupnosti odobri Protokol k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji.Besedilo Protokola je priloženo k temu sklepu.Člen 2Predsednik Sveta da v imenu Skupnosti uradno obvestilo, predvideno v členu 5 Protokola [4].V Luxembourgu, 14. oktobra 1996Za SvetPredsednikR. Quinn[1] UL C 88, 25.3.1994, str. 1.[2] Mnenje z 19. julija 1996 (še neobjavljeno v Uradnem listu).[3] UL L 374, 31.12.1990, str. 14.[4] Datum začetka veljavnosti Protokola bo v Uradnem listu Evropskih skupnosti objavil generalni sekretariat Sveta.--------------------------------------------------


title: 2009/602/ES: Sklep Komisije z dne 10. marca 2009 o podpisu in sklenitvi Sporazuma v obliki izmenjave pisem med Evropsko skupnostjo in Švicarsko konfederacijo o nekaterih tehničnih spremembah Prilog I in II k Sporazumu med Evropsko skupnostjo in Švicarsko konfederacijo za zagotovitev ukrepov, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti zaradi pristopa Republike Bolgarije in Romunije

text:
               7.8.2009

               SL

               Uradni list Evropske unije

               L 205/21

         SKLEP KOMISIJE
   z dne 10. marca 2009
   o podpisu in sklenitvi Sporazuma v obliki izmenjave pisem med Evropsko skupnostjo in Švicarsko konfederacijo o nekaterih tehničnih spremembah Prilog I in II k Sporazumu med Evropsko skupnostjo in Švicarsko konfederacijo za zagotovitev ukrepov, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti zaradi pristopa Republike Bolgarije in Romunije
   (2009/602/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 94 v povezavi s členom 300,
   ob upoštevanju Sklepa Sveta 2004/911/ES z dne 2. junija 2004 o podpisu in sklenitvi Sporazuma med Evropsko skupnostjo in Švicarsko konfederacijo o ukrepih, enakovrednim tistim iz Direktive Sveta 2003/48/ES o obdavčevanju dohodka od prihrankov v obliki plačil obresti in spremni memorandum o soglasju (1), ter zlasti člena 2 Sklepa,
   ob upoštevanju naslednjega:

               (1)

               Zaradi pristopa Bolgarije in Romunije je treba Prilogo I (seznam pristojnih organov) in Prilogo II (seznam povezanih subjektov) k Sporazumu med Evropsko skupnostjo in Švicarsko konfederacijo o ukrepih, enakovrednim tistim iz Direktive Sveta 2003/48/ES o obdavčevanju dohodka od prihrankov v obliki plačil obresti in spremni memorandum o soglasju tehnično spremeniti.

               (2)

               Bolgarija je pooblastila svoje ustrezne pristojne organe z uradnim obvestilom Generalnemu sekretariatu Komisije dne 28. januarja 2008, Romunija pa dne 17. julija 2007. Te podatke mora Komisija sporočiti švicarskim organom s preprostim obvestilom.

               (3)

               Seznam povezanih subjektov iz Priloge k Direktivi Sveta 2003/48/ES (2) je bil spremenjen z Direktivo Sveta 2006/98/ES (3), ki je prilagodila nekatere direktive na področju obdavčitve zaradi pristopa Bolgarije in Romunije. Za zagotovitev, da se te spremembe kažejo v Sporazumu s Švico, mora Komisija izvajati naloge pooblaščanja, ki ji jih je podelil Svet, in z medsebojnim dogovorom s Švico pripraviti ustrezne spremembe Priloge II k Sporazumu –

         SKLENILA:
   Člen 1
   Sporazum v obliki izmenjave pisem med Evropsko skupnostjo in Švicarsko konfederacijo o nekaterih tehničnih spremembah Prilog I in II k Sporazumu med Evropsko skupnostjo in Švicarsko konfederacijo za zagotovitev ukrepov, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti zaradi pristopa Republike Bolgarije in Romunije se s tem odobri v imenu Skupnosti.
   Besedilo izmenjave pisem je priloženo temu sklepu.
   Člen 2
   Predsednik Komisije je s tem pooblaščen, da določi osebe, pooblaščene za podpis izmenjave pisem, ki zavezuje Skupnost.
   Člen 3
   Ta sklep se objavi v Uradnem listu Evropske unije.

      V Bruslju, 10. marca 2009

            Za Komisijo

         László KOVÁCS

            Član Komisije

      (1)  UL L 385, 29.12.2004, str. 28.

      (2)  UL L 157, 26.6.2003, str. 38.

      (3)  UL L 363, 20.12.2006, str. 129.
   PRILOGA

         Sporazum v obliki izmenjave pisem med Evropsko skupnostjo in Švicarsko konfederacijo o nekaterih tehničnih spremembah Prilog I in II k Sporazumu med Evropsko skupnostjo in Švicarsko konfederacijo za zagotovitev ukrepov, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti zaradi pristopa Republike Bolgarije in Romunije
         Spoštovani,
         v čast se mi je sklicevati na Sporazum med Evropsko skupnostjo in Švicarsko konfederacijo o zagotovitvi ukrepov, enakovrednih tistim iz Direktive Sveta 2003/48/ES o obdavčenju dohodka od prihrankov v obliki plačil obresti.
         Zaradi pristopa Republike Bolgarije in Romunije je treba prilogi k Sporazumu med Evropsko skupnostjo in Švicarsko konfederacijo o ukrepih, enakovrednim tistim iz Direktive Sveta 2003/48/ES o obdavčevanju dohodka od prihrankov v obliki plačil obresti tehnično spremeniti, kot je določeno v členu 21(2).
         Člen 21(2) navedenega sporazuma določa, da se seznam pristojnih organov iz Priloge I lahko spremeni le z uradnim obvestilom Švice drugi pogodbenici za organ iz točke (a) te priloge in z uradnim obvestilom Skupnosti za druge organe.
         V imenu Skupnosti Vas obveščam, da sta pristojna organa za Republiko Bolgarijo in Romunijo naslednja:

                     —

                     v Bolgariji: Изпълнителният директор на Националната агенция за приходите ali pooblaščeni zastopnik,

                     —

                     v Romuniji: Președintele Agenției Naționale de Administrare Fiscală ali pooblaščeni zastopnik

               in da je treba prvega vključiti v Prilogo I pod črki (aa) in drugega pod črki (ab) za pristojnimi organi, ki so navedeni pod črko (z).
         Poleg tega je v členu 21(2) navedeno, da se lahko seznam povezanih subjektov v Prilogi II spremeni z medsebojnim dogovorom.
         Zato Vas prosim za soglasje glede spremembe Priloge II, da bi se vanjo zajeli bolgarski in romunski povezani subjekti z vstavitvijo naslednjega:

                     —

                     med subjekte za Belgijo in Španijo: „Bolgarija Общините (občine) Социалноосигурителни фондове (skladi socialnega zavarovanja)“ in

                     —

                     med subjekte za Portugalsko in Slovaško: „Romunija autoritățile administrației publice locale (lokalni organi javne uprave)“.

               Sporazum v obliki izmenjave pisem začne veljati z datumom pisnega odgovora. Uporaba določb te izmenjave pisem ima retroaktivni učinek od 1. januarja 2007.
         Prosim, sprejmite izraze našega najglobljega spoštovanja.

               Za Evropsko skupnost

            Robert VERRUE

         Spoštovani,
         v čast mi je bilo prejeti Vaše pismo z dne 19. maja 2009, v katerem je zapisano:
         „Spoštovani,
         v čast se mi je sklicevati na Sporazum med Evropsko skupnostjo in Švicarsko konfederacijo o zagotovitvi ukrepov, enakovrednih tistim iz Direktive Sveta 2003/48/ES o obdavčenju dohodka od prihrankov v obliki plačil obresti.
         Zaradi pristopa Republike Bolgarije in Romunije je treba prilogi k Sporazumu med Evropsko skupnostjo in Švicarsko konfederacijo o ukrepih, enakovrednim tistim iz Direktive Sveta 2003/48/ES o obdavčevanju dohodka od prihrankov v obliki plačil obresti tehnično spremeniti, kot je določeno v členu 21(2).
         Člen 21(2) navedenega sporazuma določa, da se seznam pristojnih organov iz Priloge I lahko spremeni le z uradnim obvestilom Švice drugi pogodbenici za organ iz točke (a) te priloge in z uradnim obvestilom Skupnosti za druge organe.
         V imenu Skupnosti Vas obveščam, da sta pristojna organa za Republiko Bolgarijo in Romunijo naslednja:

                     —

                     v Bolgariji: Изпълнителният директор на Националната агенция за приходите ali pooblaščeni zastopnik,

                     —

                     v Romuniji: Președintele Agenției Naționale de Administrare Fiscală ali pooblaščeni zastopnik

               in da je treba prvega vključiti v Prilogo I pod črki (aa) in drugega pod črki (ab) za pristojnimi organi, ki so navedeni pod črko (z).
         Poleg tega je v členu 21(2) navedeno, da se lahko seznam povezanih subjektov v Prilogi II spremeni z medsebojnim dogovorom.
         Zato Vas prosim za soglasje glede spremembe Priloge II, da bi se vanjo zajeli bolgarski in romunski povezani subjekti z vstavitvijo naslednjega:

                     —

                     med subjekte za Belgijo in Španijo: ‚Bolgarija Общините (občine) Социалноосигурителни фондове (skladi socialnega zavarovanja)‘ in

                     —

                     med subjekte za Portugalsko in Slovaško: ‚Romunija autoritățile administrației publice locale (lokalni organi javne uprave)‘.

               Sporazum v obliki izmenjave pisem začne veljati z datumom pisnega odgovora. Uporaba določb te izmenjave pisem ima retroaktivni učinek od 1. januarja 2007.
         Prosim, sprejmite izraze našega najglobljega spoštovanja.

               Za Evropsko skupnost

            Robert VERRUE“

         S tem izražam svoje strinjanje s spremembo Priloge II, kot je predlagano v Vašem pismu, in potrjujem, da začne to pismo v obliki izmenjave pisem veljati z datumom pisnega odgovora in da ima uporaba določb retroaktivni učinek od 1. januarja 2007.
         Prosim, sprejmite izraze našega najglobljega spoštovanja.

               Za Švicarsko konfederacijo

               Vodja Misije Švice pri Evropski uniji

            Jacques DE WATTEVILLE